rlitschk/wikidir huggingface dataset:
Carl Ludwig Wimmel (* 23. Januar 1786 in Berlin; † 16. Februar 1845 in Hamborg) weer en düütsch Architekt un Baumeester. Nah en Lehr as Timmermann hett Wimmel bi Carl Gotthard Langhans arbeidt, bevör he 1807 nah Hamborg trucken is. Dor hett he sück in kostenlos Abendkursen bi de Patriotische Sellschap van 1765 wieder bildt. Mit en Stipendium vun disse Sellschap kunn he sück 1809–1810 bi Friedrich Weinbrenner in Karlsruhe to’n Architekten utbilden laaten. Dornah hett he bit 1814 en Italien-Reis ünnernommen. Begraven is he up den Karkhoff Hamborg-Ohlsdorf. 1816 wurr Wimmel in den Hamborger Stadtsdeenst övernommen un 1841 is he Eerster Baudirekter vun Hamborg wurrn. Dör sien Positschoon kunn he völ apenlich Bowarken in diesse Tiet boen. Disse Bowarken stammen vun hüm: 1819: Gaststedenbowark an de hüüdige Adenauer-Alle 70, Hamborg 1819: Millerntor 1819–1820: St.-Pauli-Kark 1820–1823: Krankenhuus an de Lohmühle 1827: Hamborgische Staatsoper 1838–1840: Neebau vun de Johanneum up den Domplatz in Hamborg nah sien Entwürfe (tosommen mit Franz Gustav Forsmann). He kunn sück dorbi tegen sien Schöler Alexis de Chateauneuf dörsetten. 1841: Neebau vun dat Hamborger Börsenbowark (tosommen mit Franz Gustav Forsmann) Nah sien Pläns is ok de achteckig Toornupbo un de Toornhelm vun de St-Petri Kark in Buxthuud
Ildo Lobo (* 25. November 1953 in Pedra Lume; † 20. Oktober 2004 in Praia) weer en kapverdischen Singer. Ildo Lobo kummt ut en Familie vun Muskanten un Singers. Sien Vadder weer Antoninho Lobo, de ok en bedüden Singer ut Kap Verde weer. He gellt as een vun de beropensten Singers vun de lütte Inselrepubliek un sien Musik weer prägt vun klore Spraak un en stark politisch Insetten. Johrelang weer Lobo Singer vun de Grupp Os Tubarões („De Haifisch“), de to de Tiet vun de marxistische Regeeren lang as de „offizielle“ Musikgrupp vun de Kapverden gellt hett. Dordör is he veel un faken in’t Utland reist, woneem he sien Land oder tomindst de Musik vun sien Land vörstellen schüll. Os Tubarões hebbt dorüm groden Andeel hatt, de kapverdische Musik mit jemher Funana-, Coladera- un Morna-Rhythmen weltwiet bekannt to maken. Dat sünnere an de Grupp weer, dat nümms vun de Muskanten vulle tiet Musiker weer – se all harrn annere Beropen. So ok Lobo, de an sik Tolloffizeer weer. Sien eerst Album as Solo-Künstler hett Lobo 1996 op’n Markt bröcht, dat he in’n Andenken an sien Vadder opnahmen harr, de en poor Johren vörher doodbleven weer. Dat Album hett den Titel
Namaka is de binnere un lüttere vun de beiden Maanden vun den Dwargplanet (136108) Haumea. Namaka is an’n 30. Juni 2005 vun Michael E. Brown, M. A. van Dam, A. H. Bouchez, D. Le Mignant, R. D. Campbell, J. C. Y. Chin, A. Conrad, S. K. Hartman, E. M. Johansson, R. E. Lafon, David Lincoln Rabinowitz, P. J. Stomski, Jr., D. M. Summers, Chadwick A. Trujillo, and P. L. Wizinowich bi Beobachten an de Keck-Steernwacht op’n Mauna Kea op Hawaii opdeckt worrn. De lütte Maand hett en middleren Dörmeter vun ruchweg 170 km, wat ungefähr en Teihntel is vun’n middleren Dörmeter vun Haumea sülvst. As vörlöpigen Naam harr de Grupp vun Forschers Blitzer vörslahn. Dat is de Naam vun en Rendeer vun’n Wiehnachtsmann. De offizielle vörlöpige Beteken weer S/2005 (2003 EL61) 2. Bekannt geven worrn is de Opdecken an’n 29. November. De Maand löpt op en meist kreisrunne Bahn in’n Afstand vun ruchweg 39.300 km üm (136108) Haumea. Dorto bruukt he üm un bi 39 Daag un 17 Stünnen. Gegenöver den annern Maand Hiʻiaka is de Ümloopbahn üm ruchweg 40 ° verkippt, wat in dat Sünnsystem teemlich ungewöhnlich is. De Masse vun den Maand is nich bekannt, blots de vun
Dat Tortonium is de föffte chronostratigraafsche Stoop vun’t Miozän un vun’t Neogen. Se ümfaat ruchweg de Tietduer vun 11,608 (± 0,005) Millionen bit 7,246 (± 0,005) Millionen Johren vör hüüt. Vör disse Stoop liggt dat Serravallium. Aflöst warrt se vun’t Messinium. De Stoop hett ehrn Naam vun de Stadt Tortona in de Provinz Alessandria, Region Piemont in Italien. Inföhrt hett den Naam un ok de Stoop sülvst de Swiezer Geoloog Karl Mayer-Eymar in’t Johr 1858. Dat offizielle Tyypprofil vun Internatschonale Stratigrafische Kommischoon (ICS) is dat Monte dei Corvi-Strand-Profil bi Ancona in Italien. Dat Tortonium is an sien öllert Enn kenntekent dör dat letzt gemeensome Vörkamen vun de kalkigen Nannofossil-Oort Discoaster kugleri un de planktonschen Foraminiferen-Oort Globigerinoides subquadratus. Disse Grenz fallt tosamen mit de korten normol-polaren magnetschen Polaritäts-Subchroon C5r.2n. De bövere Grenz na’t Messinium hen is defineert dör dat ünnerste Vörkamen vun de planktonischen Foraminiferen-Oort Globorotalia conomiozea. Disse Grenz liggt teemlich in de Mitt vun de magneetschen Polaritäts-Chronozoon C3Br.1r. Karl Mayer-Eymar: Versuch einer neuen Klassifikation der Tertiär-Gebilde Europa’s. Verhandlungen der Schweizerischen Naturforschenden Gesellschaft. (Johresversammeln vun’n 17.–19. August 1857 in Trogen), S.70–71 et 165–199 et Tabelle, Basel 1858. Felix Gradstein, Jim Ogg, Jim & Alan Smith: A Geologic timescale. Cambridge University Press
Claudia Kohde-Kilsch (* 11. Dezember 1963 in Saarbrücken) is en ehmolige düütsche Tennisspelerin. Kohde is ehr Nanaam vun Geboort an, Kilsch is de Naam vun ehrn Adoptiv-Vadder. Claudia Kohde-Kilsch hett mit fief Johr mit’t Tennisspelen anfungen un as Deern al Spood in disse Sportoort hatt. Se harr al en Saarland-Meesterschop, en Düütsche Meesterschop un en Jöögd-Europameesterschop wunnen un weer as saarlännsche Sportlersche vun’t Johr wählt, bevör se na de Profis wesselt is. Ehr hööchste Platzeeren in de Enkelt-Weltranglist weer de Nummer veer, de se in’n September 1985 innahmen hett. Fief Johr lang hett se sik ünner de Top Ten hollen un tellt dormit to een vun de spoodrieksten Tennisspelerinnen vun Düütschland. Kohde-Kilsch hett tosamen mit Bettina Bunge ok’n Tiet lang in’t Dubbel speelt. Later is se tosamen mit ehr mehrjohrige Partnersche Helena Suková bit op de tweeten Weltranglistensteed kamen un tell mit to de afsluten Weltspitz. Bi de Olypmsche Spelen 1988 in Seoul hett se mit Steffi Graf in’t Dubbel speelt un mit ehr tosamen de Bronzemedaille wunnen. Butendem hett se 1987 – wedder tosamen mit Steffi Graf – an’n eersten Winn vun’n Federation Cup för Düütschland deelhatt. Claudia Kohde-Kilsch hett twüschen 1983 un 1987 mit Helena Suková negenteihn Dubbelturneren
Chöttingen is ene Stadt in Nedersassen. Se is de Kreisstadt vun den Landkreis Chöttingen un dor wahnt üm un bi 129.000 Inwahners op en Rebeet vun 117,29 km². De Stadt is de veertgröttste düütsche Stadt, de keen Stadtkreis is, un hett aktein Bezirken. To de Gemeen höört de Öörd Eljehusen un Esebek, Chaismer, Chraune, Ellershusen un Hetjeshusen un Knutboiern, Helpershusen, Holtensen, Klasberch, Roaringen, Wene un Deppelshusen. In Chöttingen ward Ostfälschet Platt snackt. Dor gifft dat de Georg-August-Universität (Georgia Augusta) mit Studiengang Niederdeutsch. De hett ehren Lehrstohl för Nedderdüütsch 2005 nich wedder nee besett. As Utgliek hett dat Bundsland Neddersassen 2007 den Lehrstohl in Ollnborg nee inricht. Chöttingen hett ene vun de theologischen Fakultäten mit de gröttste Tall vun Studenten in Düütschland. Chöttingen weer in de Hanse. De Rote Hilfe un de Sellschop för bedrauhte Völker hebbt in Chöttingen jemehrn Sitt. Vereenigt Königriek Cheltenham, Vereenigt Königriek vun Grootbritannien un Noordirland, siet 1951 Polen Toruń (Thorn), Polen, siet 1978 Frankriek Pau, Frankriek, siet 1982 Düütschland Wittenberg, Sassen-Anholt, siet 1988 Nicaragua La Paz Centro, Nicaragua, siet 1989 „Solidaritätsafspraak” Gustav Schmidt (Rutgever): Urkundenbuch der Stadt Göttingen bis zum Jahre 1400. Hannober 1863. Deutsches Städtebuch. Handbuch städtischer Geschichte. Bd 3. Nordwestdeutschland. 1. Teilband. Niedersachsen/Bremen. Im
Homer is in de Antike de eerste Dichter ut Grekenland, den sien Naam bekannt is. Wohrschienlich hett he leevt an dat Enne vun dat 8. Johrhunnert v. Chr.. He weer tohuse in Lüttasien. Dor harrn de Greken Kolonien grünnt. Homer warrt ankeken as de Vader vun de Literatur vun dat Avendland. He hett de Ilias schreven, un de Odyssee un de Hymnen vun Homer. Homer (ooltgreeksch: Ὅμηρος, Hómēros; neegreeksch: Όμηρος, Ómiros bedutt woll ok „Börg“. Vunwegen dat Homer blind ween hebben schall, hefft de Lüde den Naam al in de Antike vun de Wöör ὁ μὴ ὁρών, ho mē horōn, „de nix sütt“, afleit’. Al in de Antike gung dat hen un her, wo Homer denn nu herkamen dö. In Smyrna, Athen, Ithaka, Pylos, Kolophon, Argos un Chios menen se, dor weer he boren. En vun de Legennen de dor vun vertellt wurrn sünd, seggt, he weer an den Meles-Stroom as en unehlich Kind boren, un toeerst harr he dorüm ok „Melesigenes“ heten. Dat bedutt: „De vun den Melos her stammt“. Storven is he wohrschienlich up de Insel Ios. Över Homer sien Vadder kann rein gor nix seggt weern. Man wat siene Mudder angeiht, gifft dat en Reeg vun Borns,
Essen betekent Essen, Stadt in Noordrhien-Westfalen, Essen, Gemeen in’n Landkreis Cloppenborg, Neddersassen, Essen, Gemeen in’n Landkreis Ossenbrügge, Neddersassen, Essen, Oort in de Gemeen Asendörp in’n Landkreis Deefholt, Neddersassen, Essen, Gemeen in Belgien, Essen, Oort in de Gemeen Haren, Grunneng, Nedderlannen, Essen, Oort in de Gemeen Barneveld, Gelderland, Nedderlannen. Essen is de Familiennaam von Andreas van Essen (1618–1677), nedderlandschen Theoloog, Ann-Louise von Essen (* 1942), finnsche Badmintonspelerin, Carl von Essen (1868–1949), sweedschen Eddelmann, Carl von Essen (* 1940), sweedschen Fechter, David van Essen (* 1945), US-amerikaanschen Neurowetenschopper, Dieter von Essen (* 1962), düütschen Politiker, Elis Essen-Möller (1870–1956), sweedschen Mediziner, Eric Von Essen (1954–1997), US-amerikaanschen Bassist un Kumponist, Ernst von Essen (1912–1986), düütschen Politiker, Frederick Essen (1863–1946), US-amerikaanschen Politiker, Georg Essen (* 1961), düütschen Theoloog, Gerhard von Essen (1932–2002), düütschen Geistlichen un Politiker, Hans Henric von Essen (1674–1729), sweedschen Eddelmann, Hans Henric von Essen (1755–1824), sweedschen Eddelmann, Hans Henric von Essen (1820–1894), sweedschen Eddelmann, Henneke von Essen (üm 1561–1631), düütschen Politiker, Jac van Essen (1908–1989), nedderlandschen Philosoof un Psycholoog, Johannes Cornelis van Essen (1854–1936), nedderlandschen Maler, Grafiker, Illustrater, Raderer un Lithograaf, Jörg van Essen (* 1947), düütschen Politiker, Karl Theophil von Essen (1846–1932), düütschbaltschen Iesenbahninschenör un Ünnernehmer, Kevin van Essen (* 1989),
Duisborg is ene Stadt in Noordrhien-Westfalen an de Ruhr un de Rhien. Dor leevt bi 488.000 Inwahners. Duisborg is de Stadt vun de DFB-Bundesliga-Vereene MSV Duisburg un FCR Duisburg. Duisborg is in de Hanse. Duisborg hett den gröttsten Stroomhoben in Europa. Duisborg weer vun 1994 bit 2002 de Stadt vun de Gerhard-Mercator-Universität-Gesamthochschule, de nu mit de Universität Essen vereenigd is. Duisborg is de gröttste düütsche Stadt, de keen eegen Dagblatt hett, man de Rheinische Post, de Westdeutsche Allgemeine Zeitung un de NRZ hebbt hie ene Utgave. In Duisborg warrt Nedderrhiensch Platt snackt. Duisborg weer na de Reformation kalvinistisch. Ene Stadt bi Duisborg is Mölm, ene annere is Meurs. Duisborg is de gröttste düütsche Stadt, de en Bargwerk harr, dat Bargwerk Walsum in de niege Deel vun Duisborg Walsum. In Duisborg weer an’n Anfang vun’n 20. Johrhunnert dat Duisburger Sonntagsblatt vun de evangeelsche Kark, man dat gifft dat nu nich mehr. De Delen vun de Stadt sünd: Vierlinden Overbruch Alt-Walsum Aldenrade Wehofen Fahrn Röttgersbach Marxloh Obermarxloh Neumühl Alt-Hamborn Ruhrort Alt-Homberg Hochheide Baerl Bruckhausen Beeck Beeckerwerth Laar Untermeiderich, Mittelmeiderich, Obermeiderich Rheinhausen-Mitte Hochemmerich Bergheim Friemersheim Rumeln-Kaldenhausen Altstadt Neuenkamp Kaßlerfeld Duissern Neudorf-Nord, Neudorf-Süd Dellviertel Hochfeld Wanheimerort Bissingheim Wedau Buchholz Wanheim-Angerhausen Großenbaum Rahm Huckingen Hüttenheim
Lünne betekent Lünne, Gemeen in de Samtgemeen Spelle in’n Landkreis Emsland, Neddersassen, Lünne, Gemeen in’n Landkreis Eemsland, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Hansestadt is en Stadt, de in de histoorsche Hanse ween is. De Klöör von de Hanseflaggen is witt un rood. Nadem 1669 de letzte Hansedag ween is, hebbt sik blots noch Hamborg, Bremen un Lübeck Hansestadt nöömt. Eerst na 1990 hebbt welk Städer denn wedder op de ole Historie trügggrepen un sik wedder offiziell Hansestadt nöömt. Dat weren toeerst na de Wenn 1990 de Städer Rostock, Wismer, Stralsund, Griepswoold, Anklam un Demmin in Mekelborg-Vörpommern. Eerst von 2007 af an hebbt denn ok Städer in Neddersassen, Sassen-Anholt, Noordrhien-Westfalen un Hessen Andrääg bi de tostännigen Binnenministers stellt, dat se den Titel Hansestadt dragen dröfft. Opstunns (Stand 19. Dezember 2013) gifft dat 23 Städer in Düütschland, de offiziell den Titel Hansestadt hebbt. 1980 hett sik as Stadtbund von ole Hansestäder de Ne’e Hanse grünnt. Hamborg (jümmer siet de olen Hansetieden) Bremen (jümmer siet de olen Hansetieden) Lübeck (jümmer siet de olen Hansetieden) Anklam (na 1990) Demmin (12. Januar 1995) Rostock (10. Oktober 1995) Wismer (10. Oktober 1995) Stralsund (10. Oktober 1995) Griepswoold (10. Oktober 1995) Lümborg (5. Oktober 2007) Soltwedel (1. April 2008, vörher al maal von 4. Juni 1995 bet 1. Januar 1998) Garlä (28. Mai 2008) Havelberg (1. Juni 2008)
Soest oder Söst betekent Saust, Stadt in’n Kreis Saust, Noordrhien-Westfalen, Soest, Gemeen in de Provinz Utrecht, Nedderlannen, Söst, Oort in de Gemeen Wincheringen in’n Landkreis Trier-Saarburg, Rhienland-Palz. Soest oder Van Soest is de Familiennaam von Albert von Soest (vör 1550–1589), düütschen Holtsnittjer, Conrad von Soest (üm 1370–na 1422), düütschen Maler, Daniel von Soest (1490–1539), düütschen Satiriker un Theoloog, Gerard Soest (üm 1600–1681), engelschen Maler, Heinrich Soest (1897–1962), düütschen Politiker, Johann von Soest, düütschen Maler, Johann Steinwert von Soest (1448–1506), düütschen Dichter un Sänger, Pieter Cornelisz van Soest, nedderlandschen Maler, Ties van Soest (* 2000), nedderlandschen Ieshockeyspeler. Kiek ok bi: Sost. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Messinium is de sösste un böverste chronostratigraafsche Stoop vun’t Miozän in’t Neogen. Se ümfaat ruchweg de Tietduer vun 7,246 (± 0,005) Millionen bit 5,332 (± 0,005) Millionen Johren vör hüüt. Vör disse Stoop liggt dat Tortonium. Aflöst warrt se vun’t Zancleum, de ünnerste Stoop vun’t Pliozän. De Stoop hett ehrn Naam vun de Stadt Messina op dat italiensche Eiland Sizilien. Inföhrt hett den Naam un ok de Stoop sülvst de Swiezer Geoloog Karl Mayer-Eymar in’t Johr 1867. Dat offizielle Tyypprofil vun Internatschonale Stratigrafische Kommischoon (ICS) befinnt sik in Oued Akrech. Dat liggt in de Neeg Rabat in Marokko. De ünnere Grenz vun de Stoop is kenntekent dör dat ünnerste Vörkamen vun de planktonischen Foraminiferen-Oort Globorotalia conomiozea. Disse Grenz liggt ruchweg in de Mitt vun de magneetschen Polaritäts-Chronozoon C3Br.1r. Na baven hen liggt de Grenz bi’t Top vun de Magneetschen Polaritäts-Chronozoon C3r, dat is ruchweg 100.000 Johren vör de Thvera normol-polaren Subchronozoon C3n.4n. Butendem liggt de Grenz dicht bi’n Horizont vun’t Utstarven vun de kalkigen Nanoplankton-Oort Triquetrorhabdulus rugosus, wat de Basis vun de CN10b-Zoon is, un bi’t eerste Vörkamen vun de kalkigen Nanoplankton-Oort Ceratolithus acutus. In de Tiet vun’t Messinium leeg de Messinische Salinitätskries. In de Tiet is de Middellannsche
Een Lehnwoort is een Woort, dat ut een annere Spraak entlehnt is. De Ünnerscheed to'n Frömdwoort is, dat dat Lehnwoort nich lieks as een frömden Woort künnig ward. Lehnwöör sünd tomest vör teemlich langer Tied ut een anner Spraak övernommen un sünd mit de Tied assimileert worn. Een Bispeel is dat Woort Klenner in't Plattdüütsche, dat kummt vun dat latinsche Woort Calendae oder Finster, wat vun latinsch fenestra kummt. Een vun de öllsten Lehnwöör ut dat Latinsche is de Kaiser, wat vun de Naam Caesar kummt, wat de eerste Kaiser vun't Römsche Riek ween is.
Caesar betekent Caesar, en Titel in dat Röömsche Riek, Gaius Iulius Caesar, röömschen Diktator, Schriever un Feldherr. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Fritz Schmidt is de Naam von Fritz Schmidt, plattdüütschen Schriever, Fritz Schmidt (* 1943), düütschen Hockeyspeler, Fritz Schmidt (1902–1973), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wiebke Eden (* 19. Januar 1968 in Jever) is en düütsch Schrieverin. Af 1988 hett Wiebke Eden as Volontärin bi de Zeitung Jeversches Wochenblatt arbeidt. Doran sloot sück en eenunhalf johrige Tätigkeit as Redakteurin an. Se studeer 1991 bi 1996 Germanistik un Pädagogik in Ollnborg wat se mit en Magisterprüfung afslooten hett. Nebenbi he se as free Journalistin arbeidt un Vördrääg un Seminaren in de Utwossenbildung hollen. Wiebke Eden leevt in Berlin. 1990: Nawasspries vun de Landwertschapskammer Weser-Ems 1995: Mainzer Auslese un Journalistenpries vun de Presseclub in Bremerhoben. Keine Angst vor großen Gefühlen - Elf Porträts deutscher Schriftstellerinnen, Berlin 2001, ISBN 3-596-15474-x Die Zeit der roten Früchte, Roman, Zürich-Hamburg 2008, ISBN 978-3-7160-2375-4 Websteed vun de Autorin Rezension von Die Zeit der roten Früchte in Brigitte online Rezension von Die Zeit der roten Früchte in Glaube aktuell Spiegel Online över Wiebke Eden
Tarrafal is en Stadt an de Nordwestküst vun’t Eiland Santiago in de Republiek Kap Verde. In de Reeg vun de gröttsten Städer vun dat Land steiht Tarrafal mit sien ruchweg 6.800 Inwahners (Stand vun 2008) an de sövten Steed. Se is togliek de Seet vun de Verwalten vun den concelho Tarrafal. Tarrafal liggt in’n nöördlichen Afsnitt an de westlichen Küst vun Santiago un ümslutt de Bucht vun Tarrafal. De Stadt is vun’n Süden ut de Serra Malagueta al vun wieter weg in’n Vördergrund vun’n Monte Graciosa to sehn. De Huusbarg Monte Graciosa is – jüst as ok de Rest vun’t Eiland – vulkaansch tostannen kamen un wiest Basaltsülen in verscheden Grötten op, de de ünnerscheedlichen Lavaschichten dorstellt. De Ümgegend vun Tarrafal is savannenoordig, direkt an de Küst breedt sik en fienen Sandstrand ut, de na achtern to vun Kokospalmen süümt warrt. As in vele annere Städer vun de Kapverden ok, staht in Tarrafal vele Hüüs, de nich fardig boet worrn sünd, vun wegen, dat de Besitters nich noog Geld harrn. In’n Vergliek mit annere Städer maakt Tarrafal aver’n beten plegteren Indruck un wiest sik teemlich sauber. De Middelpunkt vun Tarrafal – ok tyypsch för de Republiek – is en grötteren
Tarrafal betekent Tarrafal, Concelho in’n Noorden vun’t Eiland Santiago, Kap Verde, Tarrafal, Stadt un Sitt vun den Concelho in’n Noordwesten vun’t Eiland Santiago, Kap Verde, Tarrafal, Concelho in’n Westen vun’t Eiland São Nicolau, Kap Verde, Tarrafal de São Nicolau, Stadt un Sitt vun den Concelho in’n Westen vun’t Eiland São Nicolau, Kap Verde, Tarrafal de Monte Trigo, Oort op dat Eiland Santo Antão, Kap Verde. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hiʻiaka is de butere, gröttere Maand vun den Dwargplanet (136108) Haumea. He is an’n 28. Januar 2005 vun A. H. Bouchez, Michael E. Brown, R. D. Campbell, J. C. Y. Chin, M. A. van Dam, S. K. Hartman, E. M. Johansson, R. E. Lafon, D. Le Mignant, P. J. Stomski jr., D. M. Summers, P. L. Wizinowich, Chadwick A. Trujillo un David Lincoln Rabinowitz an de Keck-Steernwacht op Hawaii opdeckt worrn. Vun de Opdeckers hett he toeerst den vörlöpigen Naam Rudolph kregen, na dat beropen Rendeer vun’n Wiehnachtsmann ut en US-amerikaansch Wiehnachtsleed (Rudolph the red nosed Reindeer). De offizielle vörlöpige Beteken weer S/2005 (2003 EL61) 1. Sien Naam hett de Maand an’n 17. September 2008 kregen. Hiʻiaka is en Göddin ut de Mythologie vun Hawai’i, de ut den Mund vun Haumea boren worrn is. De Maand hett en Dörmeter vun ruchweg 310 km, wat üm un bi een Föfftel vun den middleren Dörmeter vun Haumea is. Starke Absorpschonen bi Bülgenlängen vun 1,2 un 2 μm in’t infrarode Spektrum wiest dorop hen, dat de Bavenflach vun Hiʻiaka to’n gröttsten Deel ut Wateries besteiht. Dat weer woll good mööglich, dat de Maand bi’n Inslag vun en annern Körper op Haumea ut dat
As Rhesusfakter warrt en Protein betekent, dat op de Zellmembran vun de roden Bloodkörpers sitt. Dat Protein is 1940 vun Karl Landsteiner (1868–1943) un Alexander Solomon Wiener in New York an de Rockefeller University bi Rhesusapen opdeckt worrn. De wietere Tosamenhang warrt dör dat Rhesussystem beschreven, wovun de fief bedüdensten Fakters (C,c,D,E,e) mit Testseren nakeken warrt. De öllste un wichtigste Rh-Fakter betütt sik dorbi op den Rhesusfakter D: En Person, de dat Rhesusfakter-D-Antigen hett, warrt as Rhesus-positiv betekent. Schrievwiesen dorför sünd „Rh(D)+“, „Rh+“, „Rh“ oder in Afhangingkeit vun’n Genotyyp „Dd“, „dD“, „DD“, roor ok „RH1“. En Minsch ahn Rhesusfakter-D-Antigen warrt Rhesus-negativ nöömt. Schrievwiesen dorför sünd: „Rh(D)−“, „Rh−“, „rh“ oder „dd“. As Landsteiner un Wiener de Bloodgruppen A un B opdeckt harrn, hebbt se mit jemehr Arbeit wietermaakt. De eerste Beteken dör Wiener stünn dat „R“ för dat tostännige Gen bi de Rhesusapen. Dat achteranstellt „h“ stünn för dat tohöören Antiserum. Mit een Locus stünn „Rh“ nu för den positiven Test un „rh“ för den negativen. Vun wegen, dat noch annere Bloodgruppenmarkmolen funnen worrn sünd, hett sik disse Beteken as Rh-Fakter aver nich dörsett, de sik vundaag op den Rh-Fakter D (ok Rh1 oder RhD) betütt. De Binaam bleev aver, as
De FCR Duisburg is en DFB-Fruen-Bundsligavereen ut Duisborg. De FCR Duisburg weer 2000 as FC Rumeln-Kaldenhausen düütsche Meester. De FCR Duisburg warr 1998 Pokalsieger. En annere Vereen in Duisborg is ene vun de Vereene ut de 2. Bundsliga vun de Mannen, de MSV Duisburg. Bekannte Spelerinnen: Martina Voss Jutta Nardenbach Silke Rottenberg Kerstin Stegemann Inka Grings Websteed vun’n Vereen (hoochdüütsch)
Robert Pattinson (* 13. Mai 1986 in London, England) is en britischen Schauspeler, Model un Musiker. Pattsinson hett in’t Öller vun föffteihn Johren anfungen mit de Schauspeleree un slööt sik bi de Barnes Theatre Company in West London an. He harr 2004 as Giselher en Nevenrull in den Feernsehfilm Ring of the Nibelungs un speel in’t glieke Johr ok en lütte Rull in Mira Nairs Literaturverfilmen Vanity Fair, man sien Szenen weern an’t Enn rutsneden. Dat Johr dorop hett he Cedric Diggory in Harry Potter and the Goblet of Fire dorstellt un is dordör en grööteret Publikum bekannt worrn. In de Online-Faten vun de Times is he dorophen as British Star of Tomorrow verklort worrn. En Hööftrull hett he 2006 in den engelschen Feernsehfilm The Haunted Airman speelt. Robert Pattinson in de Internet Movie Database (engelsch)